10/02/2022 | Administración LocalMunicipal
Santa Comba
Aprobación definitiva Ordenanza municipal reguladora da taxa pola prestación do servizo de comedor sobre rodas

O Pleno da Corporación municipal, en sesión ordinaria do 26 de novembro de 2021, aprobou provisionalmente a modificación da Ordenanza Fiscal Reguladora do SERVIZO DE COMEDOR SOBRE RODAS. Transcorrido o prazo de exposición ao público do acordo provisional, e ao non haberse presentado reclamacións algunha, queda automáticamente elevado a definitivo o Acordo plenario provisional deste Concello sobre a modificación da Ordenanza Fiscal Reguladora do SERVIZO DE COMEDOR SOBRE RODAS, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. É obxecto da presente ordenanza fiscal, de conformidade co establecido no art.106.1 da Lei 7/1985, de 2 de abril e os art.2.1. b e 20.1. b do RD Lexislativo 2/2004, de 5 de marzo, a ordenación da taxa pola prestación do servizo de Comedor Sobre Rodas no Concello de Santa Comba. A prestación do servizo de Comedor sobre Rodas realizarase nos termos fixados no regulamento aprobado. O financiamento de Comedor Sobre Rodas realizarase con cargo ás achegas do Concello, subvencións doutras administracións públicas e a taza que corresponde satisfacer polas persoas usuarias. A contía da taxa virá determinada segundo a táboa contida neste artigo. A valoración da capacidade económica das persoas destinatarias do servizo, determinará a porcentaxe do custo/menú do servizo que deben satisfacer pola prestación do mesmo. En función das súas posibilidades económicas establécense dous grupos: - Exentos de pagamento. - Pagamento porcentual. a) Para os efectos de este artigo considérase persoa usuaria aquela para a cal se solicite o servizo. No caso de intervención con familias, entenderase como persoa usuaria un dos membros adultos da unidade de convivencia responsables dos menores que formen parte de ela. b) A capacidade económica das persoas usuarias do servizo de comedor sobre rodas calcularase en función á súa renda, e se é o caso, ao seu patrimonio. Teranse en conta, ademáis as persoas conviventes económicamente dependentes, de acordo co establecido nos parágrafos seguintes: c) A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social calquera que sexa o seu réxime; os rendementos de capital mobiliario e inmobiliario; os rendementos de actividades económicas e as ganancias e perdas patrimoniais. Descontarase da renda total os gastos ocasionados polo aluguer da vivenda habitual. d) Para o cómputo do patrimonio estarase ao disposto na normativa fiscal en vigor sobre patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, e así como das débedas e obrigas persoais das que deba de responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario. e) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. f) A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. g) A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% aos menores de 35 anos. h) Para o cómputo da renda ou do patrimonio teranse en canto os datos correspondentes á última declaración fiscal dispoñible ou pensión coñecida. A contía que o usuario debe aportar aplicarase a tòdolos días de prestación do servizo e será de acordo coa táboa que figura nesta Ordenanza fiscal. O servizo de comedor sobre rodas prestarase de luns a venres e fins de semana, incluíndo festivos, aplicándose a seguinte cuota: IPREM do ano en curso. *** O prezo establécese para o ano 2021. Anualmente incrementarase o IPC correspondente a non ser que exista outra modificación expresa por parte do Concello. A obriga de pagamento da taxa regulada nesta ordenanza nace dende que se inicie a prestación do servizo e o seu cobramento realizarase cunha periodicidade mensual. As liquidacións correspondentes practicaranse mensualmente nos primeiros quince días do mes seguinte á prestación do servizo de comedor sobre rodas, na entidade bancaria que a persoa usuaria establecera para tal efecto. As débedas derivadas da falta de pago da taxa serán esixidas de conformidade co disposto na lexislación tributaria, polo procedemento administrativo de constrinximento. A presente ordenanza fiscal reguladora da taxa pola prestación do servizo de comedor sobre rodas entrará en vigor a partir do día seguinte á súa publicación íntegra no Boletín Oficial da Provincia e permanecerá en vigor ata a data da súa derogación parcial ou total. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Santa Comba, 4 de febreiro de 2022. A Alcaldesa, Mª Josefa Pose Rodríguez.